Source: https://www.riigiteataja.ee/akt/113112012010?tegevus=salvesta-link
Timestamp: 2020-01-28 15:16:58+00:00
Document Index: 6296918

Matched Legal Cases: ['§ 3', '§ 4', '§ 5', '§ 6', '§ 10', '§ 32', '§ 3', '§ 4', '§ 5', '§ 32', '§ 32', '§ 6']

Ametnike koolituse kord – Riigi Teataja
Ametnike koolituse kord
Ametnike koolituse kord - sisukord
2 Koolituse kord
§ 3 Koolituse koordineerimine
§ 4 Koolituse korraldamine ametiasutuses
3 Ressursimahuka koolituse leping ja kulud
§ 5 Ressursimahuka koolituse leping
§ 6 Ressursimahuka koolituse kulude arvestamine
RT I, 13.11.2012, 10
Vastu võetud 08.11.2012 nr 90
Määrus kehtestatakse avaliku teenistuse seaduse § 10 lõike 1 punkti 3 ja § 32 lõike 4 alusel.
Määrusega kehtestatakse ametnike koolituse ja ressursimahuka koolituse kord.
(1) Määrust kohaldatakse ministeeriumidele ja nende valitsemisalas olevatele ametiasutustele ning Riigikantseleile.
(2) Määrus on Riigikogu Kantseleile, Vabariigi Presidendi Kantseleile, Riigikontrollile, Õiguskantsleri Kantseleile, kohtutele ja kohaliku omavalitsuse üksustele soovituslik.
2. peatükk Koolituse kord
§ 3. Koolituse koordineerimine
(1) Ametnike koolitustegevust koordineerib Rahandusministeerium. Koordineerimine on ühtsete tegevuspõhimõtete kujundamine ja nende rakendamise toetamine, et tagada koolitustegevuse järjepidevus ja otstarbekas ressursikasutus. Koordineerimise eesmärk on korrastatud koolitussüsteem, mis toetab tulemuslikku ametnike koolitamist.
(2) Ministeeriumid koordineerivad oma valitsemisalasse kuuluvate ametiasutuste ja valdkonnaga seotud ametnike koolitustegevust.
(3) Ministeeriumid ja Riigikantselei esitavad Rahandusministeeriumile iga aasta esimese kvartali lõpus oma valitsemisala ametnike koolitusvajaduse analüüsi kokkuvõtte. Kokkuvõte peab sisaldama koolitusvajadusi, mis puudutavad üht või mitut sihtrühma või ametiasutust ja mis on riigi kui terviku haldusvõimekuse suurendamise seisukohast olulised ning kõrge lisaväärtusega.
(4) Rahandusministeerium analüüsib riigi ametiasutuste ametnike koolitusvajadust ja korraldab ühisest koolitusvajadusest tulenevat koolitust.
§ 4. Koolituse korraldamine ametiasutuses
(1) Ametiasutus peab ametnike ametialase arengu edendamiseks rakendatavate tegevuste planeerimisel ja elluviimisel lähtuma üleriigilistest strateegilistest dokumentidest, valdkondlikest ja organisatsioonipõhistest arengukavadest, eelarvest ning arengu- ja hindamisvestluste tulemustest.
(2) Ametiasutuse juhi või tema volitatud isiku kehtestatud ametiasutuse ametnike koolituse kord peab sisaldama vähemalt järgmist:
1) ametiasutusesisest vastutuse jaotust koolituse korraldamisel;
2) koolitusvajaduse analüüsimise korraldust;
3) koolituse planeerimise korraldust;
4) koolituse korraldamise ja koolitusel osalemise, sealhulgas koolituse rahastamise ning koolituskulude hüvitamise korda;
5) ressursimahukal koolitusel osalemise, kulude hüvitamise ja lepingu sõlmimise korda;
6) koolituse arvestuse ja aruandluse korraldust;
7) koolituse tulemuslikkuse hindamise korraldust.
(3) Rahalise omaosaluse võimaluse korral peab ametiasutuse ametnike koolituse kord sisaldama vähemalt järgmist:
1) rahalise omaosaluse määrasid;
2) põhimõtteid, mis tagavad ametnike võrdse kohtlemise rahalist omaosalust nõudval koolitusel osalemisel, sealhulgas seda, millistel juhtudel võib rakendada erinevaid omaosaluse määrasid.
3. peatükk Ressursimahuka koolituse leping ja kulud
§ 5. Ressursimahuka koolituse leping
(1) Haldusleping ametniku ressursimahukal koolitusel osalemiseks (edaspidi ressursimahuka koolituse leping) tuleb sõlmida avaliku teenistuse seaduse § 32 lõikes 3 sätestatud juhul. Ressursimahuka koolituse lepingu võib sõlmida avaliku teenistuse seaduse § 32 lõikes 1 sätestatud juhul. Ressursimahuka koolituse leping sõlmitakse enne koolituse algust.
(2) Ressursimahuka koolituse leping peab sisaldama vähemalt järgmisi andmeid:
2) ametniku ametikoht;
3) koolituse algus- ja lõppkuupäev;
4) koolituse nimetus;
5) koolituse korraldaja;
6) koolituse maht või eeldatav maht;
7) koolituse kogumaksumus või eeldatav kogumaksumus;
8) periood, mille vältel ametnik on kohustatud olema ametiasutuse teenistuses pärast ressursimahuka koolituse lõppu;
9) ametiasutuse poolt koolitusele tehtud kulutuste hüvitamise tingimused ja kord.
§ 6. Ressursimahuka koolituse kulude arvestamine
(1) Ressursimahuka koolituse kulud arvestab ametiasutus välja ühe osaleja põhiselt ja seob need koolitusel osalenud ametnikuga.
(2) Ressursimahuka koolituse maksumuse arvutamisel võetakse arvesse nii otsesed kui ka kaudsed kulud.
(3) Ressursimahuka koolituse kulude arvestamise aluseks on järgmised otsesed kulud:
1) õppe- või koolituskoha maksumus või koolitusel osalemise tasud;
2) lektoritasud;
3) kulud õppematerjalide ettevalmistamisele või ostmisele.
(4) Ressursimahuka koolituse kulude arvestamise aluseks on järgmised kaudsed kulud:
1) koolitusruumide ja -inventari rent;
2) toitlustuskulu;
4) sõidukulu;
5) lähetatute kindlustus;
6) päevaraha;
7) muud lähetusega seotud kulud.